ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கோவிட்-19 நோய்த் தாக்குதலை சமாளிப்பதில் டாக்டர். ஆர்.எம்.எல். மற்றும் சப்தர்ஜங் மருத்துவமனைகளின் ஆயத்த நிலையை கண்டறிய டாக்டர் ஹர்ஷ் வர்த்தன் நேரில் ஆய்வு; நோயாளிகளுடன் கலந்தாடல்
ஆர்.எம்.எல். மருத்துவமனையில் அதி தீவிர சிகிச்சை மையம் கோவிட்-19க்கான தனிமைப்படுத்தல் வார்டாக செயல்படும்
சப்தர்ஜங் மருத்துவமனையில் சூப்பர் ஸ்பெஷாலிட்டி பிளாக் கோவிட்-19 கையாள்வதற்கான பிரத்யேக மையமாக மாற்றப்பட்டுள்ளது
மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் இன்று டாக்டர் ஆர்.எம்.எல். மற்றும் சப்தர்ஜங் மருத்துவமனைகளில் நேரடியாக ஆய்வு செய்து, கொவிட்-19 பாதிப்பை எதிர்கொள்வதற்கான ஆயத்தநிலைகளைக் கண்டறிந்தார்.
டாக்டர் ஆர்.எம்.எல். மருத்துவமனையில், சளிக் காய்ச்சல் சிகிச்சைப் பகுதி, அவசர சிகிச்சைப் பகுதி, அதி தீவிர சிகிச்சைப் பகுதி மற்றும் கொரோனா மருத்துவப் பரிசோதனைப் பகுதிகளை மத்திய அமைச்சர் பார்வையிட்டார். இந்தப் பகுதிகளின் செயல்பாடுகளை ஆய்வு செய்த பிறகு, மருத்துவப் பரிசோதனை செயல்பாடுகளின் வேகம் குறித்து அமைச்சர் திருப்தி தெரிவித்தார். நுண்ணுயிரியல் துறையையும் அமைச்சர் பார்வையிட்டார். அங்கு தினமும் ஏராளமான எண்ணிக்கையில் சாம்பிள்கள் கையாளப்படுகின்றன. சாம்பிள்கள் பெறுதல் மற்றும் அறிவியல் ரீதியிலான பரிசோதனைகளை அவர் கூர்ந்து கவனித்தார். பரிசோதனை முடிவுகளின் துல்லியத்தன்மை மற்றும் நம்பகத்தன்மையை உறுதி செய்யும் வகையில், நோய்த் தொற்றுக் கட்டுப்பாடு நடைமுறைகளை உரிய வகையில் அந்தத் துறை பின்பற்றி வருவதாக அவர் பாராட்டு தெரிவித்தார். தனிமைப்படுத்தல் சிகிச்சைக்கு கூடுதல் படுக்கை வசதிகள் தேவைப்படுவதைக் கருத்தில் கொண்டு, டாக்டர் ஆர்.எம்.எல். மருத்துவமனையில் உள்ள அதி தீவிர சிகிச்சை மையம், கொவிட்-19 நோய்த் தொற்று தனிமைப்படுத்தல் பிரத்யேக வார்டாக செயல்படும் என்று அமைச்சர் அறிவித்தார்.
அதைத் தொடர்ந்து சப்தர்ஜங் மருத்துவமனையை அமைச்சர் பார்வையிட்டார். அங்கு சூப்பர் ஸ்பெஷாலிட்டி பிளாக் பகுதியில் உள்ள சிகிச்சை வசதிகளை அவர் ஆய்வு செய்தார். அந்தப் பகுதி கொவிட்-19 சிகிச்சைக்கான அதிநவீன வசதிகள் கொண்ட பகுதியாக மாற்றப்பட்டுள்ளது. 400 தனிமைப்படுத்தல் சிகிச்சை படுக்கை வசதிகளும், 100 தீவிர சிகிச்சைப் பிரிவு படுக்கை வசதிகளும் அங்கு உருவாக்கப்பட்டுள்ளன.
இரு மருத்துவமனைகளிலும் நோயாளிகளை கையாளுதல் மற்றும் சிகிச்சை வசதிகளை விரிவாக ஆய்வு செய்தபோது, கொவிட் 19 நோயாளிகளைக் கையாள்வது தொடர்பாக, டாக்டர்கள், நர்ஸ்கள் மருத்துவமனை மற்றும் தூய்மைப் பணியாளர்களுடன் அவர் பேசினார். நோயாளிகளுக்கு அவசர நிவாரணம் தருவதற்கு அவர்கள் ஓய்வின்றி உழைப்பதாகக் கூறிய அவர், எதிர்பார்த்த முடிவுகள் கிடைக்கும் வகையில் சுகாதார கட்டமைப்பு வசதிகளுடன் புதிய தடம் பதிக்கும் வகையில் அவர்களுடைய சேவைகள் இருப்பதாக அமைச்சர் குறிப்பிட்டார். நாட்டில் கொவிட்-19 நோய்த் தொற்றைக் கட்டுப்படுத்துவதில் சுகாதாரத் துறையினர் எதிர்கொண்டிருக்கும் சவால்கள் பற்றி மத்திய அமைச்சர் பேசினார். அனைத்துமே மனிதகுலத்துக்கான சேவையாக இருக்கும் என்பதால், அவர்கள் தங்கள் கடின உழைப்பைத் தொடர வேண்டும் என்று அவர் கேட்டுக்கொண்டார். டாக்டர்கள் மற்றும் இதர சுகாதாரத் துறை அலுவலர்களின் கடின உழைப்பு மற்றும் உறுதியான உழைப்புக்கு தலை வணங்குவதாகக் கூறிய அவர், சுகாதாரத் துறை அலுவலர்களின் அர்ப்பணிப்பு குறித்து நாடே பெருமைப்படுகிறது என்று கூறினார்.
பிரதமர் அலுவலகம்
100 கோடி தடுப்பூசிகளை செலுத்தியதற்காக இந்தியாவுக்கு வாழ்த்துத் தெரிவித்த உலகத் தலைவர்களுக்கு பிரதமர் நன்றி
100 கோடி தடுப்பூசிகளை செலுத்தியதற்காக இந்தியாவுக்கு வாழ்த்துத் தெரிவித்த உலகத் தலைவர்களுக்கு பிரதமர் திரு.நரேந்திர மோடி நன்றி தெரிவித்துள்ளார்.
பூடான் பிரதமர் வெளியிட்டுள்ள டுவிட்டர் செய்திக்கு பதிலளித்துள்ள பிரதமர்;
வரலாற்றுச் சிறப்புமிக்க இந்த நிகழ்விற்காக நீங்கள் வெளியிட்ட கனிவான வார்த்தைகளுக்கு “நன்றி லியோன்சென் டாக்டர்.லோடே ஷெரிங்.
பூடானுடான எங்களது நட்புறவை நாங்கள் வெகுவாக போற்றுகிறோம்!
கொவிட்-19-க்கு எதிரான போராட்டத்தில், தெற்காசிய பிராந்தியம் மற்றும் உலக நாடுகளுடன் ஒருங்கிணைந்து செயல்படுவது என்ற உறுதிப்பாட்டில் இந்தியா உறுதியாக உள்ளது.”
இலங்கை அதிபர் வெளியிட்டுள்ள டுவிட்டர் செய்திக்கு பதிலளித்துள்ள பிரதமர்;
“எனது நண்பர் அதிபர் ராஜபக்சேவுக்கு நன்றி. குஷிநகருக்கு இலங்கையிலிருந்து சர்வதேச விமானப் போக்குவரத்தை தொடங்கியது உள்ளிட்ட சமீபத்திய முன்முயற்சிகள் மற்றும் நமது பரஸ்பர தடுப்பூசி இயக்கங்களும் நமது பன்முக நட்புறவை மேலும் வலுப்படுத்துவதுடன் நமது சகோதர மக்களிடையேயான கலந்துரையாடல்களை மேம்படுத்துவோம்” என்று தெரிவித்துள்ளார்.
மாலத்தீவு அதிபர் வெளியிட்டுள்ள டுவிட்டர் செய்திக்கு பதிலளித்துள்ள பிரதமர்;
“உங்களது அன்பான வாழ்த்துக்களுக்கு நன்றி அதிபர் இபுசோலிஹ்.
மாலத்தீவில் மேற்கொள்ளப்பட்டு வரும் தடுப்பூசி செலுத்தும் பணியின் முன்னேற்றத்தை நான் கவனித்து வருகிறேன்.
அண்டை நாடுகள் மற்றும் நெருங்கிய நண்பர்கள் என்ற முறையில் கொவிட்-19-ஐ எதிர்கொள்வதற்கான நமது ஒத்துழைப்பு நல்ல பலனை அளித்துள்ளது”
இஸ்ரேல் பிரதமர் வெளியிட்டுள்ள டுவிட்டர் செய்திக்கு பதிலளித்துள்ள பிரதமர்;
“நன்றி பிரதமர் நஃப்தாலிபென்னட். உங்களது அன்பான வார்த்தைகளுக்கு பாராட்டுகள். இந்திய விஞ்ஞானிகள், சுகாதாரப் பணியாளர்கள், புதுமைக் கண்டுபிடிப்பாளர்களால் இந்த சாதனை சாத்தியமாகி உள்ளது. இவர்கள் இஸ்ரேலிய சகாக்களுடன் இணைந்து நமது அறிவாற்றல் அடிப்படையிலான நீடித்த ஒத்துழைப்புகளை உருவாக்கி உள்ளனர்” என்று குறிப்பிட்டுள்ளார்.
மலாவி அதிபர் வெளியிட்டுள்ள டுவிட்டர் செய்திக்கு பதிலளித்துள்ள பிரதமர்;
100 கோடி தடுப்பூசி என்ற இலக்கை கடந்ததற்காக இந்தியாவுக்கு நீங்கள் தெரிவித்த வாழ்த்துக்களுக்கு நன்றி மேதகு லாசரஸ் சாக்வேரா.
பெருந்தொற்றை எதிர்கொள்வதில் தடுப்பூசி கிடைக்கச் செய்வது மிக முக்கியமானது. இதில் நாம் ஒருங்கிணைந்து பணியாற்றி வருகிறோம்” என்று தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டு மேம்பாடு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய இளைஞர் விவகாரங்கள் மற்றும் விளையாட்டுத் துறை இணை அமைச்சர்  திரு கிரண் ரிஜிஜூ, கீழ்க்கண்ட தகவல்களை அளித்தார்.
விளையாடு இந்தியா திட்டத்தின் கீழ் கேரள மாநிலம் கண்ணூரில் உள்ள மருத்துவக் கல்லூரியில் 400 மீட்டர் நீளம் கொண்ட செயற்கை தளத்தை ரூ 7 கோடியில் அமைப்பதற்கான கருத்துருவை திட்ட மதிப்பிடுதல் குழு பரிந்துரை செய்தது. ஒப்புதலுக்காக இது அடுத்த கட்டத்துக்கு செல்லவுள்ளது.
விளையாடு இந்தியா திட்டத்தின் கீழும், ஒரே இந்தியா, ஒப்பற்ற இந்தியா திட்டத்தின் மூலமும் உள்நாட்டு/பழங்குடியினர் விளையாட்டுகளை அமைச்சகம் ஊக்கப்படுத்தி வருகிறது. மேலும், வீரர்களுக்கும், வீராங்கனைகளுக்கும் உதவித் தொகை மற்றும் விருதுகள் வழங்கி ஊக்குவிக்கப்படுகிறது.
கபடி விளையாட்டை ஊக்குவிப்பதற்காக அரசு பல்வேறு நடவடிக்கைகளை எடுத்து வருகிறது. 126 கபடி வீரர்கள் திறன் கண்டறிதல் திட்டத்தின் மூலம் தேர்ந்தெடுக்கப்பட்டுள்ளனர். இந்திய விளையாட்டு ஆணையத்தின் மையங்களில் கபடி வீரர்களுக்கு பயிற்சி அளிகப்படுகிறது.
தேசிய விளையாட்டு கூட்டமைப்புகளின் மூலம் விளையாட்டுகளுக்கு நிதியுதவி அளிக்கப்படுகிறது. 2019-20-இல் நிதியுதவிக்காக ரூ 300.85 கோடி ஒதுக்கீடு செய்யப்பட்ட நிலையில், 2020-21-இல் ரூ 245 கோடி செய்யப்பட்டுள்ளது.
கொவிட்-19 பெருந்தொற்றின் போது வீரர்கள் மற்றும் பயிற்சியாளர்களின் நலன் கருதி இணைய வழி பயிற்சி வகுப்புகள் நடத்தப்பட்டன. கருத்தரங்கங்களும், பயிற்சி பட்டறைகளும் தொடர்ந்து ஏற்பாடு செய்யப்பட்டன.
விளையாட்டு மாநில பிரிவில் இருந்தாலும், இந்தத் துறையில் மத்திய அரசு பல்வேறு வகைகளில் மாநிலங்களுக்கு உதவி புரிகிறது. விளையாடு இந்தியா திட்டத்தின் கீழ் 2932 வீரர்களும், இந்திய விளையாட்டு ஆணைய திட்டங்களின் கீழ் 10248 வீரர்களும் தொடர் பயிற்சிக்காக தேர்வு செய்யப்பட்டுள்ளனர்.
கோவாவில் 2020 அக்டோபர் 20 முதல் 2020 நவம்பர் 4 வரை நடக்கவிருந்த 36-வது தேசிய விளையாட்டு போட்டிகள் கொவிட்-19 பெருந்தொற்றின் காரணமாக தள்ளி வைக்கப்பட்டுள்ளன. விளையாட்டு உள்கட்டமைப்புக்காக கோவா அரசுக்கு ரூ 97.80 கோடி மத்திய நிதியுதவி அளிக்கப்பட்டுள்ளது.
தேசிய போதை மருந்து பரிசோதனை ஆய்வகம் ஆய்வகங்களுக்கான சர்வதேச தரநிலைகள் மற்றும் உலகளாவிய போதை மருந்துத் தடுப்பு முகமையின் தேவைகளை பூர்த்தி செய்து, இது தொடர்பான அறிக்கையை உலகளாவிய போதை மருந்துத் தடுப்பு முகமையிடம் 2020 ஆகஸ்ட் 29 அன்று சமர்ப்பித்திருக்கிறது.
தேசிய விளையாட்டு விருதுகளுக்கான பரிசுத் தொகையை அரசு சமீபத்தில் அதிகரித்துள்ளது. ராஜிவ் காந்தி கேல் ரத்னா விருதுக்கான பரிசுத்தொகை ரூ 7.5 லட்சத்தில் இருந்து ரூ 25 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 10 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 15 லட்சமாகவும், அர்ஜுனா விருதுக்கான பரிசுத்தொகை ரூ 5 லட்சத்தில் இருந்து ரூ 15 லட்சமாகவும், தியான் சந்த் விருதுக்கான பரிசுத்தொகை ரூ 5 லட்சத்தில் இருந்து ரூ 10 லட்சமாகவும் உயர்த்தப்பட்டுள்ளது.
(Visitor Counter : 60
நிதி அமைச்சகம்
சிறப்பு பொருளாதார மண்டலங்களில் அனைத்து சுங்க நிர்வாக நடவடிக்கைகளும், தொழில்நுட்பங்கள் வாயிலாக மேற்கொள்ளப்படும்
சிறப்பு பொருளாதார மண்டலங்களில் தகவல் தொழில்நுட்பம் அடிப்படையில் அனைத்து சுங்க நிர்வாக நடவடிக்கைகளும் மேற்கொள்ளப்படும் என்று நிதியமைச்சர் திருமதி. நிர்மலா சீதாராமன் தெரிவித்துள்ளார்.
மூலதனப் பொருட்கள் மற்றும் திட்ட இறக்குமதிக்கான சலுகை அடிப்படையிலான வரி விகிதங்கள் படிப்படியாக நீக்கப்பட்டு, 7.5 சதவீத வரி விதிக்கப்படும். உள்நாட்டில் தயாரிக்கப்படாத நவீன இயந்திரங்களுக்கான குறிப்பிட்ட வரி விலக்குகள் தொடரும்.
கலப்பு எரிபொருள் பயன்பாட்டுக்கு அரசு முன்னுரிமை வழங்கும் என்று நிதியமைச்சர் தெரிவித்துள்ளார். கலப்பு எரிபொருளை ஊக்குவிக்கும் வகையில், கூடுதல் மாறுபட்ட கலால் வரியாக லிட்டருக்கு 2 ரூபாய் விதிக்கப்படும் என்றும், இந்த புதிய வரி விதிப்பு 2022 ஆம் ஆண்டு அக்டோபர் முதல் தேதியிலிருந்து அமலுக்கு வரும் என்றும் அறிவிக்கப்பட்டுள்ளது.
இறக்குமதி செய்யப்படும் அத்தியாவசியப் பொருட்களின் விலையில் எவ்வித பாதிப்பையும் ஏற்படுத்தாத வகையில், உள்நாட்டு தொழிற்சாலைகள் மற்றும் மேக் இன் இண்டியா திட்டத்தின் செயல்பாட்டு வரி விகிதங்கள் இருக்க வேண்டும்.
வேளாண்துறை சார்ந்த கருவிகள் மற்றும் உபகரணங்களை உற்பத்தி செய்யும் நிறுவனங்களுக்கான வரி விகிதங்கள் முறைப்படுத்தப்படும்.
இறக்குமதி செய்யப்படும் இரும்புக் கழிவுக்கான சுங்க வரி விலக்கு நீட்டிக்கப்படும்.
ரசாயனம் மற்றும் உரங்கள் அமைச்சகம்
நடப்பு நிதியாண்டில் தனது தொழில் தயாரிப்புகளின் ஒட்டுமொத்த விற்பனையில் ஆர் சி எப் ரூ 100 கோடியைத் தாண்டியது.
இந்திய அரசின் உரங்கள் துறையின் கீழ் இயங்கும் பொதுத்துறை நிறுவனமான தேசிய ரசாயனங்கள் மற்றும் உரங்கள் நிறுவனம் , தற்போதைய கொவிட்-19 நிலைமையிலும் வெற்றிகரமாகச் செயல்பட்டு நடப்பு நிதியாண்டான 2020-2021-இன் முதல் இரண்டு மாதங்களிலேயே தனது தொழில் தயாரிப்புகளின் ஒட்டுமொத்த விற்பனையில் ஆர் சி எப் ரூ 100 கோடியைத் தாண்டியுள்ளது.
2018-2019-இன் நான்காம் காலாண்டோடு ஒப்பிடும் போது, RCF-இன் வரிகளுக்குப் பின்பான லாபம் 2019-2020-இல் நான்காம் காலாண்டில் 190 சதவீதம் உயர்ந்துள்ளது.
கடந்த வருடத்தின் ரூ 48.47 கோடியோடு ஒப்பிடும் போது, தேசிய ரசாயனங்கள் மற்றும் உரங்கள் நிறுவனத்தின் வரிகளுக்குப் பின்பான நிகர லாபம் மார்ச் காலாண்டில் 193.54 சதவீதம் உயர்ந்து, ரூ 142.28 கோடியாக உள்ளது.
2018-2019 நிதியாண்டோடு ஒப்பிடும் போது, RCF-இன் வரிகளுக்குப் பின்பான லாபம் 2019-2020 நிதியாண்டில் 49 சதவீதம் உயர்ந்துள்ளது.
31 மார்ச், 2020 அன்றோடு முடிந்த நிதியாண்டில், வரிகளுக்குப் பின்பான லாபம் ரூ 208.15 கோடியாக உயர்ந்தது. கடந்த வருடம் இது ரூ 139.17 கோடியாக இருந்தது.
சில வகையான செடிகளுக்கு  ஒரு டன்னுக்கு ரூ 150 என அறுவடை நிதிச் சலுகைக்கு அரசு ஒப்புதல் அளித்ததாலும், நீண்ட நாள் காத்திருப்புக்குப் பிறகு புதிய விலை நிர்ணயத் திட்டம்-3-இன் கீழ் ஒரு டன் உரத்துக்குக் கூடுதல் நிர்ணய விலையாக ரூ. 350க்கு ஒப்புதல் தந்ததாலும், உரத் துறைக்கு சற்றே நிவராணம் கிடைத்தது. 2019-20 நிதியாண்டில் RCF இதற்கு பொறுப்பேற்றது.
நிறுவனத்தின் வரலாற்றிலேயே அதிகபட்ச ஈவுத்தொகையாக 28.49 சதவீதத்தை இயக்குநர்கள் குழுப் பரிந்துரைத்தது.
பிரதமர் அலுவலகம்
தேசிய ஆசிரியர் விருது வென்றவர்களுடன் செப்டம்பர் 5-ஆம் தேதி பிரதமர் கலந்துரையாடுகிறார்
ஆசிரியர் தினத்தை முன்னிட்டு தேசிய ஆசிரியர் விருது வென்றவர்களுடன் செப்டம்பர் 5-ஆம் தேதி 7, லோக் கல்யாண் மார்கில் மாலை 4:30 மணிக்கு பிரதமர் திரு நரேந்திர மோடி கலந்துரையாடவிருக்கிறார்.
தங்களது அர்ப்பணிப்பு மற்றும் கடின உழைப்பால் பள்ளிக் கல்வியின் தரத்தை மேம்படுத்தியது மட்டுமல்லாமல் தங்கள் மாணவர்களின் வாழ்வையும் வளமாக்கிய நாட்டின் தலைசிறந்த ஆசிரியர்களின் தனித்துவம் வாய்ந்த பங்களிப்பை கொண்டாடுவது, கௌரவிப்பது ஆகியவை தேசிய ஆசிரியர் விருதின் நோக்கமாகும்.
தொடக்கநிலை மற்றும் உயர்நிலைப் பள்ளிகளில் பணிபுரியும் சிறந்த ஆசிரியர்களுக்கான மக்களின் அங்கீகாரத்தை தேசிய ஆசிரியர் விருது அளிக்கிறது. இந்த விருதுக்காக இந்த ஆண்டு இணையதளம் வாயிலாக விறுவிறுப்பாகவும் வெளிப்படைத் தன்மை வாயிலாகவும் நடைபெற்ற மூன்று கட்ட நடைமுறைகளில் நாடு முழுவதிலுமிருந்து 45 ஆசிரியர்கள் தேர்வு செய்யப்பட்டுள்ளனர்.
பிரதமர் அலுவலகம்
கனடா பிரதமர் மேதகு ஜஸ்டின் ட்ரூடேயு உடன் பிரதமர் திரு நரேந்திர மோடி தொலைபேசியில் உரையாடல்
கனடா நாட்டுப் பிரதமர் மேதகு ஜஸ்டின் ட்ரூடேயுடன், பிரதமர் திரு நரேந்திர மோடி இன்று தொலைபேசியில் உரையாடினார்.
இருநாடுகளிலும் கொவிட்-19 பெருந்தொற்றால் ஏற்பட்டுள்ள நிலைமை குறித்து இரண்டு தலைவர்களும் தகவல்களைப் பகிர்ந்து கொண்டனர். தற்போது ஏற்பட்டுள்ள சுகாதார மற்றும் பொருளாதார நெருக்கடியைத் தீர்ப்பதற்காக சர்வதேச அளவில் இணைந்து செயல்படும் வாய்ப்புகள் குறித்து இருவரும் விவாதித்தனர்.
உலகளவில் மேம்பட்டு வரும் மனிதகுல விழுமியங்கள் உட்பட, கொவிட்டுக்குப் பிந்தைய உலகத்தின் நலனுக்காக இந்தியாவும், கனடாவும் கூட்டுறவுடன் செயல்பட இருவரும் ஒப்புக்கொண்டனர்.
உலக சுகாதார நிறுவனம் உள்ளிட்ட பன்னோக்கு நிறுவனங்களை வலுப்படுத்த வேண்டியதன் அவசியம் குறித்து வலியுறுத்திய இருவரும், சுகாதார, சமூக, பொருளாதார மற்றும் அரசியல் பிரச்சினைகளில் பல்வேறு சர்வதேச தளங்களில் இருநாடுகளும் இணைந்து செயல்படவும் ஒப்புக்கொண்டனர்.
கனடாவில் வசிக்கும் இந்திய குடிமக்களுக்கு அனைத்து உதவிகளையும் அளித்து, அவர்கள் இந்தியா திரும்புவதற்கு உதவி செய்த கனடா நாட்டு அதிகாரிகளின் பணியினைப் பிரதமர் திரு மோடி, மனம் நெகிழ்ந்து பாராட்டினார். இந்தியாவில் உள்ள கனடா நாட்டு குடிமக்கள், அவர்கள் தாய்நாட்டிற்கு திரும்புவதற்காக உதவி செய்த இந்திய அரசை பிரதமர் ட்ரூடேயு பாராட்டினார்.
வரும் நாட்களி்ல் இருதரப்பு ஆலோசனைகளைத் தொடர ஒப்புக்கொண்ட இரண்டு தலைவர்களும், குடியாட்சிப் பண்புகளை உடைய மிகப்பெரிய பொருளாதாரங்களான இந்தியாவும், கனடாவும் பல சர்வதேச பிரச்சினைகளில் இயல்பாகவே ஒத்த கருத்துடன் இருப்பதை ஒப்புக்கொண்டனர்.
-----
(
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத்துறையின் தற்போதைய மற்றும் முன்னாள் செயலாளர்கள் இந்தியாவில் மாற்றம் கொண்டுவருவதில் இத்துறையின் முன்னேற்றப்பாதை வரைபடம் குறித்து விவாதம்
அறிவியல் மற்றும் தொழில்நுட்பத் துறையின்  முன்னாள் மற்றும் தற்போதைய செயலாளர்கள், இத்துறையின் சார்பில் இதுவரை எட்டியுள்ள மைல்கல் சாதனைகளை எடுத்துரைத்தனர்., அறிவியல் மற்றும் தொழில்நுட்பத்துறையின் பொன்விழா கொண்டாட்டத்தை முன்னிட்டு, இத்துறையின் 50 ஆண்டு பொற்காலங்களை நினைவுகூறும் வகையில் ஏற்பாடு செய்யப்பட்டிருந்த தொடக்க குழு விவாதத்தில் முன்னேறிச் செல்லும் பாதை குறித்து விவாதிக்கப்பட்டது.
இந்த தொடர் சொற்பொழிவுகள், இத்துறையின், 50 ஆண்டுகள் கொண்டாட்ட நிகழ்ச்சிகளின் ஒரு பகுதியாகும்.. இதனை மத்திய அரசின் அறிவியல் மற்றும் தொழில்நுட்பத்துறையின் ஒரு பிரிவான அறிவியல் மற்றும் தொழில்நுட்பத் தகவல் தொடர்பு தேசிய கவுன்சில்  மற்றும் விஞ்யான் பிரசார் மெய்நிகர் நிகழ்வாக ஏற்பாடு செய்திருந்தது.
மேலும் விவரங்களுக்கு:https://pib.gov.in/PressReleasePage.aspx?PRID=1650680
சுகாதாரம் மற்றும் குடும்ப நலத்துறை அமைச்சகம்
வயது சார்ந்த குழுக்களுக்கு கொவிட் தடுப்பூசி வழங்குதல் குறித்த கூட்டத்திற்கு மத்திய சுகாதார செயலாளர் மற்றும் தடுப்பு மருந்து நிர்வாகத்திற்கான அதிகாரம் பொருந்திய குழுவின் தலைவர் தலைமை வகித்தனர்
வயது சார்ந்த குழுக்களுக்கு கொவிட் தடுப்பூசி வழங்குதல் குறித்து மாநிலங்கள் மற்றும் யூனியன் பிரதேசங்களுடன் ஆலோசிப்பதற்காக காணொலி மூலம் நடைபெற்ற உயர்மட்ட கூட்டத்திற்கு மத்திய சுகாதார செயலாளர் திரு ராஜேஷ் பூஷன் மற்றும் தடுப்பு மருந்து நிர்வாகத்திற்கான  அதிகாரம் பொருந்திய குழுவின் தலைவரும், கொவிட்-19 தடுப்பு மருந்து வழங்கலுக்கான தேசிய நிபுணர் குழுவின்  உறுப்பினருமான டாக்டர் ஆர் எஸ் சர்மா இன்று தலைமை வகித்தனர்.
மாநிலங்கள் மற்றும் யூனியன் பிரதேசங்களின் சுகாதாரத் துறை செயலாளர்கள் மற்றும் தேசிய சுகாதார இயக்கத்தின் நிர்வாக இயக்குநர்கள் இக்கூட்டத்தில் கலந்து கொண்டனர்.
நாடு தழுவிய கொவிட்-19 தடுப்பு மருந்து வழங்கல் நடவடிக்கை 2021 ஜனவரி 16 அன்று தொடங்கிய நிலையில், 60 வயதுக்கு மேற்பட்டவர்களுக்கும், 45 வயதுக்கு மேற்பட்ட இதர நோய்த்தன்மை உடையவர்களுக்கும் 2021 மார்ச் 1 முதல் இது விரிவுபடுத்தப்படவுள்ளது.
ஆரம்ப சுகாதார மையங்கள், மாவட்ட மருத்துவமனைகள், அரசு மருத்துவ கல்லூரி மருத்துவமனைகள், ஆயுஷ்மான் பாரத் சுகாதார மற்றும் நல மையங்கள் போன்ற அரசு மையங்களிலும், மத்திய அரசின் சுகாதார திட்டம் மற்றும் இதர இத்திட்டங்களில் இணைந்துள்ள தனியார் மருத்துவமனைகளிலும் தடுப்பு மருந்து வழங்கப்படும்.
தனியார் மையங்களில் விதிமுறைகளின் படி அனைத்து வசதிகளும் உள்ளனவா என்றும், அரசு வகுத்துள்ள வழிமுறைகள் பின்பற்றப்படுகின்றனவா என்றும் உறுதி செய்யுமாறு மாநிலங்கள் மற்றும் யூனியன் பிரதேசங்கள் கேட்டுக்கொள்ளப்பட்டன.
அனைத்து அரசு மையங்களிலும் தடுப்பு மருந்து இலவசமாக வழங்கப்படும். புகைப்படத்துடன் கூடிய அடையாள அட்டை  மற்றும் இதர நோய்த்தன்மை சான்றிதழ்  ஆகியவற்றை பயனாளிகள் காண்பிக்க வேண்டும்.
தனியார் மையங்களில் தடுப்பு மருந்து பெறுவோர் அதற்கான கட்டணத்தை செலுத்த வேண்டும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்
https://pib.gov.in/PressReleasePage.aspx?PRID=1701053
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 141.37 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 76,766.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.22 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.40 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,091 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,30,354 என அதிகரித்துள்ளது. கடந்த 24 மணி நேரத்தில் 6,984 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் , இது கடந்த 83 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம்  ஆகும். இது கடந்த 42 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 67.19 கோடி கொவிட் பரிசோதனைகள் செய்யப்பட்டுள்ளன.
மஹாராஷ்ட்ரா, தில்லி, தெலங்கானா, கர்நாடகா, ஆந்திரப் பிரதேசம் உள்ளிட்ட 17 மாநிலங்களில் கொவிட்-19- ன் உருமாறிய ஒமிக்ரான் தொற்று 422 பேரிடம் கண்டறியப்பட்டது. இவர்களில்130 பேர் வீடு திரும்பியுள்ளனர்/ குணமடைந்துள்ளனர். அதிகபட்சமாக மஹாராஷ்ட்ராவில் 108 பேருக்கு தொற்று ஏற்பட்டு 42 பேர் குணமடைந்துள்ளனர். தமிழ்நாட்டில் 34 பேருக்கு ஒமிக்ரான் தொற்று கண்டறியப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1785228
சுற்றுச்சூழல் மற்றும் வனத்துறை அமைச்சகம்
காற்று மாசை எதிர்த்துப் போராட அரசு உறுதியாக உள்ளது: திரு பிரகாஷ் ஜவடேகர்
தில்லி மற்றும் வட இந்தியாவில் காற்று மாசை கட்டுப்படுத்த அனைத்து நடவடிக்கைகளையும் மத்திய அரசு எடுத்து வருவதாக மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர் இன்று கூறினார்.
தூய்மையான காற்றுக்கான மத்திய மற்றும் மாநில அரசுகளின் நடவடிக்கைகளை ஊக்குவிப்பதற்கான நான்காவது வட்டமேசை ஆலோசனை கூட்டத்தில் பேசிய அவர் இவ்வாறு கூறினார்.
காற்று மாசை குறைப்பதற்கு தேவையான அனைத்து தொழில்நுட்ப இடையீடுகளையும் அரசு பயன்படுத்தி வருவதாக அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1678924
-----
(Visitor Counter : 164
எஃகுத்துறை அமைச்சகம்
எஃகு அமைச்சகத்தின் கீழ் திறன் வளர்ப்பு மையங்கள்
மேல்நிலை எஃகு தொழில்நுட்பத்திற்கான தேசிய நிறுவனம், எஃகு மேம்பாடு மற்றும் வளர்ச்சி நிறுவனம் மற்றும் பிஜு பட்நாயக் தேசிய எஃகு நிறுவனம் ஆகிய மூன்று நிறுவனங்கள் எஃகு துறையில் பயிற்சி அளிப்பதற்காக இயங்குகின்றன.
இது தவிர, எஃகு அமைச்சகத்தின் கீழ் இயங்கும் மத்திய பொதுத்துறை நிறுவனங்களும் தங்களது பணியாளர்களுக்கு தனிப்பட்ட முறையில் பயிற்சிகளை வழங்குகின்றன.
2019-20-இல் கிட்டதட்ட 5 ஆயிரம் பேருக்கு இந்த துறையில் பயிற்சி வழங்கப்பட்டுள்ளது.
இதைப்பற்றிய புள்ளிவிவரங்களை மத்திய எஃகு அமைச்சர் திரு தர்மேந்திர பிரதான் எழுத்து மூலமான பதிலின் மூலம் மக்களவையில் இன்று அளித்தார்.
அவற்றை பற்றி தெரிந்துகொள்ள இந்த இணைப்பை பார்க்கவும்:
https://pib.gov.in/PressReleseDetailm.aspx?PRID=1654016
அறிவியல் மற்றும் தொழில்நுட்பத்துறை
2023-ஆம் ஆண்டுக்கான தேசிய தொழில்நுட்ப விருதுகளுக்கு விண்ணப்பங்கள் வரவேற்பு
1998-ஆம் ஆண்டு மே 11-ம் தேதி பொஹ்ரானின் முந்தைய ராணுவப் பிரிவில் அணு ஆயுத சோதனையை இந்தியா வெற்றிகரமாக நடத்தியது. இதன் நினைவாக முன்னாள் பிரதமர் மறைந்த அடல் பிகாரி வாஜ்பாய், இந்தியா அணு ஆயுத ஆற்றல் படைத்த நாடு என அறிவித்தார். அது முதல் மே 11-ம் தேதி தேசிய தொழில்நுட்ப தினமாக கடைப்பிடிக்கப்படுகிறது .
இந்த சிறப்பான தினத்தைக் கொண்டாடும் வகையில் மத்திய அரசின் அறிவியல் மற்றும் தொழில்நுட்பத்துறையின் சட்டப்பூர்வ அமைப்பான தொழில்நுட்ப மேம்பாட்டு வாரியம், தொழில்நுட்பப் புத்தாக்க கண்டுபிடிப்புகளுக்கு 1999-ஆம் ஆண்டு முதல் தேசிய தொழில்நுட்ப விருதுகளை வழங்கிவருகிறது.
2023-ஆம் ஆண்டுக்கான இந்த விருதுகளை 5 பிரிவுகளில் பெறுவதற்கு விண்ணப்பங்களை தொழில்நுட்ப மேம்பாட்டு வாரியம் வரவேற்கிறது. இந்திய தொழில்துறை மற்றும் அவற்றின் தொழில்நுட்பத்திற்கு அங்கீகாரம் வழங்கும் வகையில், இந்த பெருமைக்குரிய விருது அளிக்கப்படுகிறது.
- மெயின் பிரிவில், உள்நாட்டுத் தொழில்நுட்பத்தை வெற்றிகரமாக வணிகப்பயன்பாட்டிற்குக் கொண்டுவரும் நிறுவனங்களுக்காக 2017-ஆம் ஆண்டு முதல் இந்த விருது வழங்கப்படுகிறது. ரூ.25 லட்சம் ரொக்கப் பரிசும், கேடயமும் இதில் வழங்கப்படும். இந்தப் பிரிவில் ஒரு விருது வழங்கப்படுகிறது.
- தேசிய தொழில்நுட்ப விருதுகள் எம்எஸ்எம்இ பிரிவில், 3 விருதுகள் வழங்கப்படுகிறது. இதில் ஒரு விருது பெண்களுக்காக ஒதுக்கப்பட்டுள்ளது. இதில் ரொக்கப்பரிசு ரூ.15 லட்சமாகும். உள்நாட்டுத் தொழில்நுட்பத்தைப் பயன்படுத்தி வெற்றிகரமாக வணிக ரீதியில், செயல்படுத்தும் எம்எஸ்எம்இ-க்களுக்கு 2017- முதல் இந்த விருதுகள் வழங்கப்படுகின்றன.
- ஸ்டார்ட் அப்புகளுக்கான இந்த விருதில் ரூ.15 லட்சம் ரொக்கப்பரிசு அடங்கும். ஒரு பெண் ஸ்டார்ட் அப் உட்பட 5 பேருக்கு இது வழங்கப்படும். வணிக ரீதியில் பயன்படுத்தக்கூடிய வாய்ப்புள்ள புதிய தொழில்நுட்பத்திற்கு இது வழங்கப்படுகிறது.
- மொழிபெயர்ப்பு ஆராய்ச்சியில் வழங்கப்படும் தேசிய தொழில்நுட்ப விருதில் ரூ.5 லட்சம் ரொக்கப்பரிசு இடம் பெறும். ஒரு பெண் விஞ்ஞானி உட்பட 2 பேருக்கு இந்த விருது வழங்கப்படுகிறது. புதுமையான உள்நாட்டுத் தொழில்நுட்பங்களை வெற்றிகரமாக வணிகரீதியில் கொண்டு வரும் விஞ்ஞானிகளின் சிறப்பான பங்களிப்பிற்கு விருது வழங்கப்படுகிறது.
- தொழில்நுட்ப வர்த்தக தொழிற்பாதுகாப்பக விருது பிரிவில் ஒருவருக்கு வழங்கப்படுகிறது. ரூ.5 லட்சம் ரொக்கப்பரிசு கொண்ட இந்த விருது, தொழில்நுட்ப தொழில் முனைவோர்“ மேம்பாட்டிற்கு சிறப்பான பங்களிப்பை அங்கீகரிக்கும் வகையில் வழங்கப்படுகிறது.
இந்த விருதுகள் தேசிய தொழில்நுட்பத் தினமான 2023-ஆம் ஆண்டு மே 11-ம் தேதி வழங்கப்படும். விருதுகளுக்கு விண்ணப்பிக்க https://awards.gov.in/ என்ற தளத்தை அணுகவும். விண்ணப்பிப்பதற்கான கடைசி நாள் 2023 ஜனவரி 15-ம் தேதி மாலை 5 மணி.
பாதுகாப்பு அமைச்சகம்
பிக்கி ஆண்டு பொதுக்குழு கூட்டத்தில் ‘ இந்தியா 75-க்கு பின்னால்’ என்னும் குறிக்கோளை பாதுகாப்பு அமைச்சர் திரு ராஜ்நாத் சிங் விளக்கினார்
புதுதில்லியில் இன்று நடைபெற்ற இந்திய தொழில் வர்த்தக சபைகளின் கூட்டமைப்பான பிக்கியின் 94-வது வருடாந்திர பொதுக்குழு கூட்டத்தில் பாதுகாப்பு அமைச்சர் திரு ராஜ்நாத் சிங் கலந்து கொண்டு ‘இந்தியா 75-க்கு பின்னால்’ என்னும் பொருள் பற்றி உரையாற்றினார். உலக அளவில் பாதுகாப்பு உற்பத்தியில் இந்தியாவை மையமாக மாற்ற வேண்டும் என்ற அரசின் தொலைநோக்கை அவர் விளக்கினார். பாதுகாப்பு துறையை நவீனமயமாக்குவதுடன், பாதுகாப்பு உற்பத்தியில் தற்சார்பை எட்டி நாட்டைப் பாதுகாக்க வலுவான சூழலைஉருவாக்குவதே அரசின் நோக்கம் என்று அவர் கூறினர்.
பாதுகாப்பு உற்பத்தியில் தற்சார்பு இந்தியா இலக்கைஎட்ட , இந்தியா பாதுகாப்பு தொழில்நுட்பங்களுக்கு இதர நாடுகளை நம்பியிருக்க முடியாது என்று அவர் தெரிவித்தார். நாட்டின் பாதுகாப்புக்காகவும், மக்களின் பாதுகாப்புக்காகவும், நாம் நமது பாதுகாப்பு திறனை அதிகரிக்க வேண்டியது அவசியம் என்று அவர் வலியுறுத்தினார். நமது அரசின் நோக்கம் யாரையும் தாக்குவது அல்ல; ஆனால் எல்லா நேரத்திலும், நாட்டின் ளது முன்னேற்றத்துக்கு வழிவகுக்க வேண்டும் என்ற அரசின் நோக்கத்தை வெளிப்படுத்திய அமைச்சர், பாதுகாப்பு மற்றும் விண்வெளி துறையில், வடிவமைப்பு மற்றும் உருவாக்கத்தை உள்நாட்டிலேயே மேற்கொள்ள திட்டமிட்டுள்ளதாக கூறினார். ‘’ தற்போது, இந்தியாவின் பாதுகாப்பு மற்றும் விண்வெளி துறை உற்பத்தி சந்தை ரூ.85,000 கோடியாக உள்ளது. 2022-ல் இது ஒரு லட்சம் கோடியாக அதிகரிக்கும் என நான் நம்புகிறேன். 2047-ம் ஆண்டு வாக்கில் இத்துறைகளில் இந்தியாவின் உற்பத்தி சந்தை ரூ.ஐந்து லட்சம் கோடியாக இருக்கும் என பார்க்கிறேன்’’ என்று அவர் கூறினார்.
மேலும் விவரங்களுக்கு ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1783013